**Ølmedal Camping
Imsland, 5583 Vikedal
Tlf. 97612785/47269900
www.olmedal.no post@olmedal.no**

**Avtale om leie av plass for campingenhet**

**Denne avtalen ("Avtalen") er inngått mellom utleier: Ølmedal Camping heretter omtalt som ”UL”, og leietaker: heretter omtalt som ”LT”. (LT er nærmere spesifisert nedenfor):**

|  |  |
| --- | --- |
| Leietakers navn: | Telefon privat: |
| Leietakers adresse: | Mobiltelefon: |
| Postnr./sted: | E-mailadresse: |

|  |  |  |  |
| --- | --- | --- | --- |
| Denne Avtalen om leie av plass for campingenhet er inngått mellom UL og LT fra og med den: | Dag:  | Mnd:  | År:  |

|  |  |
| --- | --- |
| Denne Avtalen gjelder for plass på campingplassen: | Plassnummer: |
| Kan LT motta faktura og info på email: | JA | NEI |

**UL** plikter å stille den anviste plass for campingenhet ("Plassen") til **LT’s** disposisjon, med de tilhørende fasiliteter som til enhver tid er gjeldende på/for campingplassen, basert på de vilkår som fremgår av Avtalen, samt spesifiserte regler og retningslinjer som omtalt i Avtalen.

**LT** skal behandle Plassen og det tilhørende området med tilbørlig aktsomhet. **LT** bekrefter ved sin underskrift på denne Avtalen å være kjent med "Ordensreglementet" og "Informasjon til sesonggjestene" for campingplassen som følger av Vedlegg 1, og forplikter seg til å overholde disse. **LT** forplikter seg til å sette seg inn i eventuelle endringer i "Ordensreglementet" og "Informasjon til sesonggjestene". Oppdaterte regler og retningslinjer vedlegges den årlige hovedfaktura.

**LT** skal, så lenge denne Avtalen løper, betale gjeldende leie for Plassen og strøm på de spesifiserte oppgitte forfallsdatoer.

**Årlig leiesum er pr 1. januar 2013:**

-For plasser uten bygg: 6.400 kr inkl 8 % mva. Forfall 15. mars hvert år.

-For plasser med bygg eller husvogn: 6.400 kr inkl 8 % mva. Forfall 15. mars hvert år.

-Strøm: 2 kr/kW inkl 25 % mva, minimum 300 kr inkl 25 % mva. Forfall 15. september hvert år.

Betaling anses ikke skjedd før beløpet er mottatt på **UL`s** konto. Ved forsinket betaling av leiebeløpet, svares forsinkelsesrente i henhold til lov av 17. desember 1976 nr. 100 eller lov som trer i stedet for denne. **UL** har rett til å kreve gebyr ved purring.

**UL** forbeholder seg retten til en årlig justering av leiesummen. Årlig leiesum kunngjøres ved utsendelse av faktura og på **UL`s** hjemmesider.

Fremleie eller overdragelse av leiekontrakten er ikke tillatt uten etter forutgående godkjennelse fra **UL**. I tilfeller der **LT** selger campingvognen mens den står på Plassen, kan ikke Plassen inngå i salget og salg av Plassen kan derav ikke på noen måte forekomme fra **LT`s** side, da Plassen i sin helhet er eiet av **UL**. **UL** står fritt til å utpeke ny leietaker. **LT** kan likevel søke **UL** om å selge campingvognen og tilbehør sammen med retten til å disponere Plassen ved at ny eier gis mulighet til å inngå ny leiekontrakt med **UL**. Dersom slikt samtykke gis, vil **UL** kreve en avgift fra **LT** på 7 % av total salgssum inkl eventuelt utstyr før overdragelse av leiekontrakten godkjennes. Avgift skal betales til **UL** før **UL** skriver kontrakt med ny leietaker.

Om vognen blir overdratt mellom foreldre og barn er det ingen salgsavgift.

Avtalen om leie av Plassen inngås for ett år om gangen. Avtalen løper fra 1. januar - 31.desember hvert år. Hver av partene kan si opp leiekontrakten med minst 1 måneds skriftlig varsel. Dersom avtalen sies opp før periodens utløp, er **LT** likevel forpliktet til å betale leie for hele året. Om **UL** sier opp kontrakten ved ordinær oppsigelse, har **LT** plassen ut leieperioden til 31. desember. Dersom leiekontrakten ikke sies opp skriftlig innen 30. november, skal den anses som fornyet for det påfølgende år på samme vilkår.

Leieforhold som inngås i et kalenderår, løper til 31. desember med samme rett til fornyelse som i avsnittet ovenfor.

Ved brudd på betalingsplikten som **LT** har i henhold til denne Avtalen, og/eller ved brudd på de øvrige vilkår og retningslinjer som spesifisert i denne Avtalen eller campingplassens øvrige regelverk, har **UL** rett til å si opp Avtalen med 14 dagers varsel.

Ved ordinær 1 måneds oppsigelse eller ved oppsigelse som spesifisert i forrige avsnitt skal Plassen overleveres ryddig og rengjort innen utløpet av oppsigelsesperioden. Senest siste dag i oppsigelsesperioden skal **LT** på egen bekostning fjerne alle sine eiendeler og utstyr. Eiendeler og utstyr som ikke fjernes skal anses etterlatt og tilfaller **UL** etter 14 dager. **UL** har krav på erstatning fra **LT** for skader som **LT** eller noen som **LT** gir adgang til Plassen, påfører Plassen, campingområdet, eiendeler tilhørende **UL**, tekniske innretninger eller annet. Eventuelle oppryddingsarbeider, fjerning av eiendeler, utegulv, paller eller annet materiale gjennomføres på **LT`s** regning.

**LT** vedtar at tvangsfravikelse kan kreves hvis leie eller avtalt tilleggsytelser ikke blir betalt, jf tvfbl. § 13-2 tredje ledd bokstav (a). **LT** vedtar at tvangsfravikelse kan kreves når leietiden er løpt ut, jf tvfbl. § 13-2 tredje ledd ledd, bokstav (b).

Tvister mellom partene om forståelsen eller gjennomføringen av Avtalen, skal søkes løst ved forhandlinger. I den utstrekning partene ikke blir enige, skal saken avgjøres etter norsk rett for de alminnelige domstoler i den rettskrets hvor **UL** har verneting.

 Ølmedal, den: / /

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Utleier Leietaker